|  |
| --- |
| **ΠΕΡΙΒΑΛΛΟΝΤΙΚΗ ΠΟΛΙΤΙΚΗ** |

Η ΠΡΟΚΟΣ Α.Ε. δεσμεύεται να λειτουργεί με τέτοιο τρόπο ώστε να ελαχιστοποιεί τις αρνητικές επιπτώσεις της δραστηριότητάς της στο περιβάλλον, διασφαλίζοντας το μέγιστο δυνατό επίπεδο ασφάλειας και προστασίας του περιβάλλοντος. Η δραστηριότητα της ίδιας της Εταιρίας έχει έτσι κι αλλιώς μικρές επιπτώσεις στο περιβάλλον, αφού δεν χρησιμοποιεί ούτε και εμπορεύεται τοξικά, χημικά ή άλλα επικίνδυνα υλικά.

Η διοίκηση της Εταιρίας ενημερώνεται για τους εθνικούς και Ευρωπαϊκούς νόμους και κανονισμούς που διέπουν τη λειτουργία της και τα προϊόντα που διαθέτει και φροντίζει για την τήρησή τους, ενώ φροντίζει να τους λαμβάνει υπ’όψιν της σε κάθε περίπτωση που προγραμματίζει ενέργειες που μπορεί να έχουν περιβαλλοντολογικές επιπτώσεις. Για τους λόγους αυτούς συνεργάζεται στενά με υπεύθυνο Τεχνικό Ασφαλείας, ώστε όχι μόνο να εξασφαλίζεται η νομική συμμόρφωση αλλά και να καταβάλλονται συνεχείς προσπάθειες για την κατά το δυνατόν ελαχιστοποίηση όλων των επιπτώσεων της λειτουρ-γίας της στο Περιβάλλον.

Η Εταιρία εφαρμόζει ένα Σύστημα Περιβαλλοντικής Διαχείρισης, σύμφωνα με το πρότυπο ISO 14001:2015, καλύπτοντας όλους τους στόχους και τις απαιτήσεις αυτού του προτύπου. Η πιστοποίηση με βάση το πιο πάνω πρότυπο θα γίνει εντός του 2021.

Οι βασικές επιχειρηματικές γραμμές δράσης μας όσον αφορά το περιβάλλον είναι οι πιο κάτω :

* Συνεχής εκπαίδευση και ευαισθητοποίηση των εργαζομένων για διασφάλιση υψηλού επιπέδου γνώσης και εμπειρίας στη διαχείριση του περιβάλλοντος
* Δέσμευση για την προστασία του περιβάλλοντος, συμπεριλαμβανομένης της πρόληψης της ρύπανσης
* Μείωση της κατανάλωσης ενέργειας (νερό και ηλεκτρικό ρεύμα) για μείωση του κόστους παραγωγής και προστασία του περιβάλλοντος
* Ορθή διαχείριση των παραγόμενων αποβλήτων (επικίνδυνα και μη επικίνδυνα), δίνοντας προτεραιότητα στη χωριστή συλλογή και ανακύκλωσή τους
* Τα στερεά απόβλητα (χαρτί χαρτοπετσέτας, χαρτόνι για πιάτα, κιβώτια από χαρτόνι κ.λπ.) ανακυκλώνονται στον υψηλότερο δυνατό βαθμό
* Τα υγρά απόβλητα (νερό από το πλύσιμο των μελανιών των μηχανών χαρτοπετσέτας) συλλέγονται έτσι ώστε να μην μολύνουν την αποχέτευση των λυμάτων
* Όλα τα προϊόντα χαρτιού ή ξύλου (ή τα χάρτινα/ξύλινα μέρη τους) που αγοράζει η Εταιρία προέρχονται από ξύλο από νόμιμες και βιώσιμες πηγές
* Οι Προμηθευτές της Εταιρίας μας επιλέγονται - μεταξύ άλλων - με βάση την περιβαλλοντική τους στάση.
* Συνεχής μέτρηση βασικών δεικτών απόδοσης για το περιβάλλον για την περαιτέρω επίτευξη υψηλότερων στόχων
* Συνεχής ενημέρωση της ανώτατης διοίκησης και του προσωπικού σε περιβαλλοντικά θέματα
* Ακριβής εφαρμογή και συνεχής βελτίωση της αποτελεσματικότητας του Συστήματος Περιβαλλοντικής Διαχείρισης κατά ISO 14001 και FSC/PEFC
* Δημιουργία καναλιών επικοινωνίας (εσωτερικών και εξωτερικών) για την ανταλλαγή πληροφοριών και εμπειριών
* Συνεχής συντήρηση, παρακολούθηση και αναβάθμιση του Συστήματος Περιβαλλοντικής Διαχείρισης
* Προσδιορισμός του επιχειρηματικού περιβάλλοντος και ανάλυση απειλών και ευκαιριών για κατάλληλη λήψη αποφάσεων

H Εταιρία έχει πιστοποιηθεί κατά FSC και PEFC για την παραγωγή και εμπορία χάρτινων προϊόντων, καθώς και κατά FSC για την εμπορεία ξύλινων προϊόντων και προϊόντων από λατέξ, και προσφέρει προϊόντα με το σήμα FSC και PEFC στους Πελάτες της. Ο ΥΔΠ έχει αναλάβει την ευθύνη της τήρησης των προϋποθέσεων για την κατά FSC και PEFC πιστοποίηση. Στο πλαίσιο αυτό η Εταιρία δεσμεύεται ότι δεν θα εμπλακεί άμεσα ή έμμεσα σε πρακτικές όπως η παράνομη υλοτομία ή το εμπόριο παράνομης ξυλείας ή δασικών προϊόντων, η παράβαση των παραδοσιακών και ανθρωπίνων δικαιωμάτων κατά τις δασοκομικές δραστηριότητες, η καταστροφή της «υψηλής αξίας» κατά τις δασοκομικές δραστηριότητες, η σημαντική μετατροπή δασών σε φυτείες ή εκτάσεις με μη-δασική χρήση, η εισαγωγή γενετικά τροποποιημένων οργανισμών στις δασοκομικές δραστηριότητες, η παραβίαση οποιασδήποτε από τις βασικές συμβάσεις της ΔΟΕ (Διεθνής Οργάνωση Εργασίας του ΟΗΕ), όπως ορίζονται στη Διακήρυξη της ΔΟΕ για τις θεμελιώδεις αρχές και δικαιώματα στην εργασία.

Κάθε εργαζόμενος πρέπει να μετέχει ενεργά στην προσπάθεια αυτή και να συνεισφέρει στην βελτίωση των πιο πάνω παραμέτρων.

Όλοι μας, στην ΠΡΟΚΟΣ Α.Ε. δεσμευόμαστε να εφαρμόζουμε και να βελτιώνουμε συνεχώς την αποτελεσματικότητα του Συστήματος Περιβαλλοντικής Διαχείρισης κατά ISO 14001: 2015, FSC και PEFC διασφαλίζοντας όλους τους απαραίτητους πόρους.

09-02-2022

ΕΚ ΤΗΣ ΔΙΕΥΘΥΝΣΕΩΣ